સુરત શહેરમાં 29 લાખ વાહનો, મોટાપાયે ધમધમતા કેમિકલ, ટેક્સટાઈલ પ્રોસેસિંગ એકમો, હજીરાના મહાકાય ઉદ્યોગો, માત્ર ચાર ટકા જેટલી જ ગ્રીનફિલ્ડ સાથે રાજ્યમાં સૌથી નબળી સ્થિતિ. આ તમામ પાસાઓ સુરતને વાયુ પ્રદૂષણની એલાર્મિંગ સ્થિતિએ મૂકી દીધું છે. સુરત માટે પણ ખૂબ નજીકના દિવસોમાં જ દિલ્હીની જેમ એર પોલ્યુશનના ગંભીર પરિણામો ભોગવવા પડે તેવું નકારી શકાય તેમ નથી. આવી હાલતને જોઇને વર્લ્ડ બેંકે સુરતને પ્રદૂષણનું અવલોકન કરીને હવાની ગુણવત્તા સુધરે તેવા પ્રોજેક્ટને હાથ ધરવા માટે પસંદ કર્યુ છે. સ્વાભાવિક રીતે વર્લ્ડ બેંક આ માટે લોન પણ આપશે અને ટેકનિકલ સહયોગ પણ પૂરો પાડશે.